CELEX: 32020D0289
Language: hu
Date: 2020-02-19 00:00:00
Title: A Politikai és Biztonsági Bizottság (KKBP) 2020/289 határozata (2020. február 19.) az Európai Uniónak a Földközi-tenger déli-középső részén folytatott katonai művelete (EUNAVFOR MED SOPHIA művelet) EU műveleti parancsnokának kinevezéséről (EUNAVFOR MED/1/2020)

2.3.2020   
               
               
                  HU
               
               
                  Az Európai Unió Hivatalos Lapja
               
               
                  L 61/4
               
            
         A POLITIKAI ÉS BIZTONSÁGI BIZOTTSÁG (KKBP) 2020/289 HATÁROZATA
         (2020. február 19.)
         az Európai Uniónak a Földközi-tenger déli-középső részén folytatott katonai művelete (EUNAVFOR MED SOPHIA művelet) EU műveleti parancsnokának kinevezéséről (EUNAVFOR MED/1/2020)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a Földközi-tenger déli-középső részén folytatott katonai műveletéről (EUNAVFOR MED SOPHIA művelet) szóló, 2015. május 18-i (KKBP) 2015/778 tanácsi határozatra (1) és különösen annak 6. cikkére,
         mivel:
         
                     (1)
                  
                  
                     A (KKBP) 2015/778 határozat 6. cikkének (1) bekezdésében a Tanács felhatalmazta a Politikai és Biztonsági Bizottságot (PBB), hogy meghozza az EUNAVFOR MED SOPHIA művelet EU műveleti parancsnokának (a továbbiakban: az EU műveleti parancsnoka) kinevezésére vonatkozó határozatokat.
                  
               
                     (2)
                  
                  
                     A Tanács 2015. május 18-án elfogadta a (KKBP) 2015/778 határozatot, amellyel Enrico CREDENDINO ellentengernagyot nevezte ki az EU műveleti parancsnokává.
                  
               
                     (3)
                  
                  
                     Az olasz katonai hatóságok Enrico CREDENDINO ellentengernagy utódjául Fabio AGOSTINI ellentengernagyot javasolták az EU műveleti parancsnokának.
                  
               
                     (4)
                  
                  
                     Az Európai Unió Katonai Bizottsága 2020. február 3-án támogatta ezt a javaslatot, és egyetértett Fabio AGOSTINI ellentengernagynak az EU műveleti parancsnokává 2020. február 21-i hatállyal történő kinevezésével.
                  
               
                     (5)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Ennélfogva Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2020. február 21-i hatállyal Fabio AGOSTINI ellentengernagyot nevezi ki az EU műveleti parancsnokává az Európai Uniónak a Földközi-tenger déli-középső részén folytatott katonai műveletéhez (EUNAVFOR MED SOPHIA művelet).
         
         
            2. cikk
            Ez a határozat 2020. február 21-én lép hatályba.
         
         
            Kelt Brüsszelben, 2020. február 19-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 122., 2015.5.19., 31. o.